**OZNÁMENIE**

**o možnosti predkladania žiadostí na zapojenie sa do národného projektu**

**Podpora poskytovania komunitných a kvalitných sociálnych služieb,**

**Opatrenie 3.1 Podpora poskytovateľov sociálnych služieb zvýšením kvality práce s vybranou cieľovou skupinou prostredníctvom podpory nových odborných postupov a inovatívnych metód práce zamestnancov sociálnych služieb – dlhodobé sprevádzanie**

**Názov projektu:**Podpora poskytovania komunitných a kvalitných sociálnych služieb

**Operačný program:**Program Slovensko

**Prioritná os (číslo a názov):**4P5 Aktívne začlenenie a dostupné služby

**Špecifický cieľ** **ESO 4.8**: Podpora aktívneho začlenenia s cieľom podporovať rovnosť príležitostí, nediskrimináciu a aktívnu účasť a zlepšenie zamestnateľnosti, najmä v prípade znevýhodnených skupín

**ITMS2021+:** NFP401405C004

**Kód/číslo oznámenia:** NP PKS/3.1Ad/1/2025

**Dátum zverejnenia oznámenia:** 04.07.2025

**Dátum predkladania žiadostí:** 04.07.2025

**Dátum uzavretia oznámenia:** 31.08.2025

**Schválil:** Mgr. Jana Krausová Daniš, generálna riaditeľka Projektovej kancelárie Ministerstva práce, sociálnych vecí a rodiny Slovenskej republiky

**1. ZÁKLADNÉ INFORMÁCIE O PROJEKTE**

**Projektová kancelária MPSVR SR** je prijímateľom nenávratného finančného príspevku (ďalej len „NFP“) v rámci národného projektu Podpora poskytovania komunitných a kvalitných sociálnych služieb (ďalej len „NP PKS“ a/alebo „projekt“), financovaného z prostriedkov ESF+ v rámci Programu Slovensko. NP PKS sa realizuje na celom území Slovenskej republiky.

**Cieľom projektu** je príprava komplexných podporných mechanizmov v prospech poskytovateľov sociálnych služieb za účelom zvýšenia kvality poskytovanej sociálnej služby a tým aj života prijímateľov sociálnych služieb a ich blízkych osôb. NP PKS svojimi podaktivitami napĺňa národné strategické dokumenty a medzinárodné záväzky v oblasti sociálnych politík, pričom podporí sociálne inovácie a prispeje k modernizácii v oblasti poskytovania sociálnych služieb. NP PKS bude realizovaný prostredníctvom troch tematických podaktivít v rámci hlavnej aktivity “Podpora poskytovateľov a prijímateľov sociálnych služieb v procese skvalitňovania sociálnych služieb a prechodu na komunitné služby”.

**Cieľom tejto časti Opatrenia 3.1** je pripraviť a poskytovať cielenú podporu poskytovateľom sociálnych služieb zvyšovaním kvality práce s cieľovou skupinou prostredníctvom podpory nových odborných postupov a inovatívnych metód práce. Výber zapojených subjektov sa uskutoční na základe oznámenia a bude rovnako reflektovať na výsledky vopred realizovaného prieskumu. Podpora sa bude realizovať prostredníctvom dlhodobého sprevádzania zamestnancov pri práci s prijímateľmi sociálnych služieb na základe potreby poskytovateľov a podpory personálu v priamej starostlivosti.

Odborné činnosti projektu budú implementovať spolupracujúce subjekty – užívatelia, ktorí disponujú potrebným odbornými kapacitami.

**Prijímateľ NFP:**

1. Projektová kancelária MPSVR

**Užívatelia:**

1. občianske združenie Rada pre poradenstvo v sociálnej práci (ďalej len „RPSP“)
2. občianske združenie Slovenská únia podporovaného zamestnávania (ďalej len „SUPZ“)
3. Slovenská technická univerzita v Bratislave, Fakulta architektúry a dizajnu STU, Výskumné a školiace centrum bezbariérového navrhovania – CEDA FA STU (ďalej len „CEDA“)
4. občianske združenie Asociácia poskytovateľov a podporovateľov včasnej intervencie (ďalej len „APPVI“)
5. občianske združenie Inštitút pre vzdelávanie v paliatívnej medicíne (ďalej len „IVPM“)
6. nezisková organizácia s právnou formou ústavu Národní ústav pro autismus (ďalej len „NAUTIS“)

**2. FINANCOVANIE PROJEKTU**

Výška NFP Akcie 2 - Zabezpečovanie individualizovaného a na človeka zameraného prístupu v sociálnych službách a opatrení náhradnej starostlivosti na komunitnej úrovni (zdroj EÚ)
je 2 737 737,00 EUR

V rámci realizácie Opatrenia 3.1 Podaktivity 3. – „Podpora poskytovateľov sociálnych služieb zvýšením kvality práce s vybranou cieľovou skupinou prostredníctvom podpory nových odborných postupov a inovatívnych metód práce zamestnancov sociálnych služieb“ sa SCHÉMA MINIMÁLNEJ POMOCI na podporu vzdelávania pri procese deinštitucionalizácie zariadení sociálnych služieb z prostriedkov Programu Slovensko (schéma DM - 60/2024) **neuplatňuje**.

**3. OPRÁVNENÍ ŽIADATELIA O ZAPOJENIE SA DO PODAKTIVITY 3.1 pre dlhodobé sprevádzanie**

V rámci tohto oznámenia sa do NP PKS môžu zapojiť verejní aj neverejní registrovaní poskytovatelia sociálnych služieb na podporu rodiny s deťmi

Odborná organizácia Asociácia poskytovateľov a podporovateľov včasnej intervencie v rámci Opatrenia 3.1 poskytujú špecifické konzultácie zamerané na oblasti včasnej intervencie:

|  |  |  |  |
| --- | --- | --- | --- |
| Užívateľ | Dĺžka intervencií | Rámcová špecifikácia cieľovej skupiny, na ktorú sa intervencie zameriavajú | Typ intervencií |
| Asociácia poskytovateľov a podporovateľov včasnej intervencie **(APPVI)** | Dlhodobé (max 12 mesiacov) | Poskytovatelia služby včasnej intervencie | * **Family centered Service/Služba zameraná na celú rodinu** <https://nrcfcp.uiowa.edu/what-is-family-centered-practice> -

Intervencie rešpektujú práva dieťaťa a rodiny a sú postavené na princípe inklúzie. Intervencie sú postavené na silných stránkach dieťaťa a rodiny. Intervenčnou jednotkou (prijímateľom služby včasnej intervencie) je celá rodina. Odborníci a rodiny partnersky spolupracujú. Intervencie reagujú na ciele a priority rodiny, sú individualizované a zamerané na funkčnosť a participáciu dieťaťa.* **Routines Based Early Intervention / Včasná intervencia založená na denných rutinách** - Efektívna stimulácia komplexného vývinu dieťaťa so zdravotným postihnutím (primárne vo veku 0-3 roky) prebieha v jeho prirodzenom prostredí pri opakovaných denných rutinách (prebúdzanie, obliekanie, kúpanie, jedenie, hra......)<https://edn.ne.gov/cms/routines-based-early-intervention>
* **Sieťovanie ako súčasť komunitnej rehabilitácie v rámci SVI -** zabezpečenie spolupráce a sieťovanie/koordináciu všetkých subjektov v prospech podpory sociálneho začlenenia dieťaťa so zdravotným znevýhodnením a jeho rodiny

**Zavádzanie Metodiky SVI**  /https://www.employment.gov.sk/files/sk/rodina-socialna-pomoc/socialne-sluzby/vcasna-intervencia-rana-starostlivost/metodika-svi-2024.pdf do praxe poskytovateľov SVI prostredníctvom metodických materiálov vytvorených v rámci NP PKS - Príručka metodiky SVI |

**Zároveň do jednotlivých opatrení je možné zapojiť sa v súlade s nasledovnou schémou:**

|  |  |  |  |
| --- | --- | --- | --- |
| Opatrenie | Téma | činnosť | Prehľad možných kombinácií zapojenia jedného poskytovateľa (IČO) s jednou sociálnou službou (ID) do podaktivít |
| 2.1 | Implementácia transformačného plánu | podporné konzultačné aktivity | nie je možné kombinovať s inými podaktivitami |
| 2.2 | Príprava TP | akreditované vzdelávanie | Je možné kombinovať len s dlhodobým sprevádzaním od odbornej organizácie NAUTIS v rámci podaktivity 3.1 |
| 3.1 | Inovatívne metódy práce | podporné konzultačné aktivity **krátkodobé** cielené intervencie | Je možné kombinovať len vzájomne medzi užívateľmi poskytujúcimi krátkodobé intervencie v rámci podaktivity 3.1  |
| **3.1** | **Inovatívne metódy práce** | **podporné konzultačné aktivity dlhodobé sprevádzanie** | Dlhodobé sprevádzanie užívateľa NAUTIS je možné kombinovať so zapojením do podaktivity 2.2**Dlhodobé sprevádzanie užívateľa APPVI nie je možné kombinovať s inými podaktivitami**  |
| 3.2 | Aktivizácia, zamestnávanie a sieťovanie | podporné konzultačné aktivity | nie je možné kombinovať s inými podaktivitami |

**4. OPRÁVNENÉ CIEĽOVÉ SKUPINY PROJEKTU**

Cieľová skupina v zmysle Programu Slovensko:

* FO v nepriaznivej sociálnej situácii ako prijímatelia sociálnych služieb;
* seniori ako FO, ktoré dovŕšili dôchodkový vek;
* osoby so zdravotným postihnutím;
* zamestnanci v oblasti sociálneho začlenenia ako zamestnanci vykonávajúci politiky a opatrenia v oblasti prevencie diskriminácie a/alebo sociálneho začlenenia vo verejnom aj neverejnom sektore

**5. OPRÁVNENÉ ÚZEMIE**

Oprávneným územím realizácie NP PKS je celé územie Slovenskej republiky.

**6. OPRÁVNENÉ AKTIVITY**

V rámci implementácie NP PKS bude realizovaná hlavná aktivita – Podpora poskytovateľov a prijímateľov sociálnych služieb v procese skvalitňovania sociálnych služieb a prechodu na komunitné služby.

Oznámenie o možnosti predkladania žiadostí na zapojenie sa do NP PKS je viazané pre Opatrenie 3.1 Podaktivity 3.

***Podaktivita 3 – Zvyšovanie kvality práce prostredníctvom inovatívnych metód a podpora aktivizácie a uplatnenia na pracovnom trhu prijímateľov sociálnych služieb s dôrazom na osoby s mentálnym postihnutím a poruchou autistického spektra***

**Opatrenie 3.1: Podpora poskytovateľov sociálnych služieb zvýšením kvality práce s vybranou cieľovou skupinou prostredníctvom podpory nových odborných postupov a inovatívnych metód práce zamestnancov sociálnych služieb**

* Poskytovanie konzultácií na základe potrieb žiadateľa, ktoré zahŕňa mapovanie, prácu s personálom aj prijímateľom a následné zhodnotenie zavedených riešení a metód v každodennej práci.
* Podaktivita je zameraná na podporu zamestnancov poskytovateľov sociálnych služieb pri riešení konkrétnych a špecifických situácií a implementácia nadobudnutých informácií a zručností do praxe

**7. ČASOVÝ RÁMEC REALIZÁCIE AKTIVÍT V RÁMCI PROJEKTU**

Časový rámec realizácie aktivít pre zapojený subjekt do NP PKS je od 1. dňa nasledujúceho po dni zverejnenia Zmluvy o spolupráci v Centrálnom registri zmlúv, a to maximálne 12 mesiacov.

Oznámenie bude uzavreté dňa 31.08.2025.

**8. POSTUP ZAPOJENIA SA ŽIADATEĽA DO PROJEKTU**

Oprávnený žiadateľ, ktorý spĺňa podmienky uvedené v bode 3., môže podať „Žiadosť o zapojenie sa do NP PKS“ (ďalej aj „žiadosť“) vyplnením formulára (príloha č.1), pričom postupuje nasledovne:

1. vyplní formulár žiadosti, ktorá je prílohou č. 1 tohto oznámenia a predloží spolu s prílohou uvedenou vo formulári, a to v čase určenom pre podávanie žiadostí, najneskôr do uzávierky Oznámenia;

Žiadosť podpísanú štatutárnym orgánom žiadateľa doručí žiadateľ **na adresu MPSVR SR** Špitálska 4, 6, 8, 816 43 Bratislava (Obálka musí byť označená „Žiadosť NP PKS/3.1k/1/2025“), alebo zašle prostredníctvom Ústredného portálu verejnej správy s označením v časti „Všeobecná agenda“ **Žiadosť o zapojenie sa do NP PKS/Projektová kancelária/Odbor sociálnych služieb.**

Za deň predloženia žiadosti sa považuje:

1. dátum osobného doručenia žiadosti do podateľne Poskytovateľa.
2. dátum odovzdania žiadosti na poštovú resp. inú prepravu, ktorý je uvedený na doklade prepravcu (napr. poštová doručenka, potvrdenie kuriérskej služby). Uvedené platí aj v prípade, že niektoré prílohy žiadateľ predloží v listinnej forme neskôr ako žiadosť.
3. dátum odoslania Žiadosti cez Ústredný portál verejnej správy

Podpísaním žiadosti žiadateľ potvrdzuje správnosť údajov v nej uvedených a akceptuje podmienky Oznámenia o možnosti predkladania žiadostí.

**9. HODNOTENIE A VÝBER PREDLOŽENÝCH ŽIADOSTÍ O ZAPOJENIE**

Maximálna dĺžka zapojenia poskytovateľa je 12 mesiacov. Počet mesiacov zapojenia bude vychádzať z potreby a vzájomnej dohody poskytovateľov a užívateľa projektu, ktorý bude intervencie realizovať.

Kapacita prvého cyklu oznámenia je 7 poskytovateľov sociálnych služieb čerpajúcich intervencie odbornej organizácie APPVI.

Pri zapájaní žiadateľov sa zohľadní regionálny aspekt z dôvodu zabezpečenia rovnomerného pokrytia potrieb celého územia Slovenskej republiky a to nasledovne:

* 2 poskytovatelia sociálnych služieb z časti západného Slovenska čerpajúcich intervencie odbornej organizácie APPVI,
* 2 poskytovatelia sociálnych služieb z časti stredného Slovenska čerpajúcich intervencie odbornej organizácie APPVI,
* 3 poskytovatelia sociálnych služieb z časti východného Slovenska čerpajúcich intervencie odbornej organizácie APPVI.

**Doručené žiadosti budú vyhodnotené na základe s Odbornými kritériami pre posudzovanie výberu poskytovateľov sociálnych služieb, ktoré tvoria samostatnú prílohu Žiadosti o zapojenie sa do národného projektu, so zohľadnením regionálneho aspektu.**

**V prípade, ak niektorá časť územia nebude dostatočne pokrytá žiadateľmi, bude do projektu možné zapojiť ďalšieho žiadateľa v poradí v súlade s vyhodnotením odborných kritérií.**

MPSVR SR vykoná v lehote 10 pracovných dní od doručenia žiadosti administratívnu kontrolu doručených žiadostí. Skontroluje, či žiadosť obsahuje všetky náležitosti.

V  prípade, ak žiadosť nie je kompletná, MPSVR SR prostredníctvom e-mailu (uvedeného v žiadosti) vyzve žiadateľa na doplnenie chýbajúcich informácií/údajov. Žiadateľ je povinný poslať dodatočne chýbajúce informácie, a to do 10 pracovných dní od doručenia e-mailu s výzvou na doplnenie chýbajúcich údajov. Pri stanovení lehoty doručenia písomnosti platí podmienka uvedená v bode 8 . V opodstatnených prípadoch je možné požiadať o predĺženie lehoty. V prípade, ak tak žiadateľ neurobí, žiadosť nebude považovaná za kompletnú. Nekompletné žiadosti nebudú postúpené k hodnoteniu.

Hodnotenie predložených žiadostí bude vychádzať z údajov, ktoré žiadateľ uvedie v žiadosti a jej prílohe. Žiadosti budú hodnotené podľa Kritérií pre výber poskytovateľov sociálnych služieb a definície potrieb k podaktivite 3.1 – dlhodobé sprevádzanie od užívateľa APPVI v národnom projekte „Podpora poskytovania komunitných a kvalitných sociálnych služieb“ (ďalej len „Kritériá a definícia potrieb“). O výsledku hodnotenia budú žiadatelia informovaní elektronicky prostredníctvom e-mailu v lehote do 10 pracovných dní odo dňa doručenia kompletnej žiadosti a prílohy.

Vyhodnotené žiadosti zverejní MPSVR SR na webovom sídle Projektovej kancelárie <https://eurofondy.praca.gov.sk/podpora-poskytovania-komunitnych-a-kvalitnych-socialnych-sluzieb/> .

Zmluva o spolupráci bude uzatvorená so žiadateľmi, ktorí získajú najvyšší počet bodov. V prípade, ak niektorý z úspešných žiadateľov odmietne uzatvoriť Zmluvu o spolupráci, alebo ak s úspešným žiadateľom bude mimoriadne ukončená Zmluva o spolupráci, alebo dôjde k odstúpeniu od Zmluvy o spolupráci, a to v čase pred začatím účasti zamestnancov žiadateľa v podaktivitách projektu, bude doplnený počet žiadateľov o ďalšieho žiadateľa v poradí podľa počtu získaných bodov.

Za neúspešného žiadateľa sa bude považovať taký žiadateľ, ktorý nie je registrovaným poskytovateľom sociálnych služieb a/alebo identifikované potreby nespadajú pod intervencie poskytované odbornou organizáciou APPVI.

**10. POSKYTOVANIE INFORMÁCIÍ K NP PKS**

V prípade akýchkoľvek otázok, súvisiacich so zapojením sa do NP PKS, resp. s podmienkami zapojenia sa žiadateľov do tohto projektu, je možné využiť e-mail: np.pks@employment.gov.sk .

**11. PRÍLOHY A INFORMÁCIE K PRÍLOHÁM**

1. Žiadosť o zapojenie sa do národného projektu Podpora poskytovania komunitných a kvalitných sociálnych služieb v rámci Oznámenia k podaktivite 3.1 – dlhodobé sprevádzanie od užívateľa APPVI
2. Kritériá pre výber poskytovateľov sociálnych služieb a definícia potrieb k podaktivite 3.1 – dlhodobé sprevádzanie od užívateľa APPVI v národnom projekte „Podpora poskytovania komunitných a kvalitných sociálnych služieb“
3. [Návrh Zmluvy o spolupráci](https://www.tsp.gov.sk/data/files/np_tspI/Priloha_Ozn_c2_Zmluva_o_spolupraci_311215.doc)

Schválil/a:

 **Mgr. Jana Krausová Daniš**

 generálna riaditeľka

 Projektová kancelária MPSVR SR